Եթե որևէ տանը պատերը կամ պատուհանները ճեղքեր են ունենում, տանտերերը ձեռքի տակ ընկած առաջին պատահական լաթը կամ թերթը խցկում են այդ ճեղքերի մեջ՝ մի որոշ ժամանակի համար փակելու արտաքին հոսքերը: Քաղաքական դաշտում Եսայան Մարգոն և նրա նմանները ունեն նույն կիրառական նշանակությունը: Նրանց հրապարակ են նետում սոսկ այն բանի համար, որ խլացնեն մեկ ուրիշի ձայնը, դատարկությունը լցնեն ինչ-որ բանով, մինչև որ կգա ավելի լուրջ փոխարինող կազմը: Առանձին վերցրած այս սուբյեկտների իրական արժեքը երբեք ավելին չէ, քան վերը հիշատակված գործվածքը: Եվ նաև դա է պատճառը, որ, օրինակ, Մարգո Եսայանը միշտ կարիք է ունենալու ինքնագնահատականի բարձրացման: Ու հենց այդ նպատակով էլ Ազգային ժողովի ֆոնին անթիվ քանակության արվող ինքնանկար-սելֆիները կոչված են լինելու բավարարել չբավարարված Մարգարիտին: